BDMS ลุ้นรายได้โรงพยาบาลเร่งตัวขึ้นในปี 61 แนะซื้อเป้า 24 บาท
BDMS ลุ้นรายได้โรงพยาบาลเร่งตัวขึ้นในปี 61 แนะซื้อเป้า 24 บาท
29 พ.ย. 2560

บล.เอเชีย เวลท์ ระบุในบทวิเคราะห์วันนี้(29 พ.ย.) ว่า บริษัท กรุงเทพดุสิตเวชการ จำกัด(มหาชน) หรือ BDMS  ( ซื้อราคาเป้าหมาย 12 เดือนข้างหน้า 24.00 บาท) จากการที่บริษัทมีเครือข่ายโรงพยาบาลที่ใหญ่ที่สุดในอุตสาหกรรม คาดรายได้จากกิจการโรงพยาบาลของบริษัทจะเร่งตัวเติบโต 11.8% ในปี 61 จาก 6.3% ในปี 60 หนุนโดยการเปิดให้บริการของ BDMS Wellness Clinic การปรับตัวเพิ่มขึ้นของค่ารักษาพยาบาลตามความยากของโรค (price intensity)
อีกทั้งการอัพเกรดโรงพยาบาลแม่ข่ายทั้ง 9 แห่งให้เป็น Center of Excellence ซึ่งกระบวนการดังกล่าวคาดสิ้นสุดในปีหน้า รวมถึงการเปิดโรงพยาบาลใหม่ๆ ได้แก่ โรงพยาบาลกรุงเทพเชียงราย คาดกำไรปกติของ BDMS ในปี 61 จะขยายตัว 12.1% ฟื้นตัวจาก -2.8% ในปีนี้
Price Pattern ของ BDMS ยังมีความแข็งแกร่งอย่างมากในแนวโน้มหลักที่เป็นแนวโน้มขาขึ้น (Uptrend) จากการเกิดทั้ง Daily, Weekly, &amp; Monthly Buy Signal เมื่อพิจารณา Price Pattern ของ BDMS ที่เกิดการเร่งรีบ Rebound ที่ผ่านมา
 